|  |
| --- |
| **Clarificări privind abordarea unora dintre aspectele prevăzute în Ordinul Ministrului Mediului, Apelor şi Pădurilor nr.459/2022 privind aprobarea Procedurii de selecţie a administratorului sistemului de garanţie-returnare** |
| **Textul vizat** | **Întrebare** | **Răspuns** |
| Articolul 7 (1) (b): „*b) statutul fiecărei structuri asociative acționare a societății, în copie certificată pentru conformitate cu originalul;*” | Cerința trebuie înțeleasă în sensul că se va depune copie certificată olograf pentru conformitate cu originalul, iar nu în copie legalizată de către un notar public? | Documentul va fi depus în copie certificată pentru conformitate fie olograf, de reprezentantul legal al solicitantului, fie sub forma unei copii legalizate. |
| Articolul 7 (1) (e): „*e) declarație pe propria răspundere autentificată la notar a fiecărei structuri asociative a producătorilor, acționari ai societății, din care să rezulte numărul și greutatea totală de ambalaje SGR introduse pe piață cu titlu profesional în ultimul an fiscal încheiat la data depunerii documentației de fiecare dintre membrii acesteia care dețin calitatea de operatori economici, astfel cum este prevăzut la art. 16 alin. (1) din Legea nr. 249/2015, cu modificările și completările ulterioare;*” | Poate fi depus un singur document autentificat notarial care să includă toate declarațiile făcute în numele fiecărei structuri asociative acționare a solicitantului potrivit cerințelor prevăzute de Articolul 7 (1) (e), coroborat cu Articolul 7 (2) din Procedura de selecție a administratorului SGR? | Declarațiile pot fi făcute atât separat, pentru fiecare structură asociativă acționară în parte, cât și prin același document autentificat notarial, atâta vreme cât toate structurile asociative acționare împuternicesc aceeași persoană pentru semnarea declarației, iar în cuprinsul documentului datele aferente fiecărei structuri asociative sunt prezentate separat. |
| Articolul 7 (1) (c) și (d): „*c) declarație pe propria răspundere autentificată la notar a fiecărei structuri asociative a producătorilor, acționari ai societății, din care să rezulte că toți membrii structurii asociative dețin calitatea de operatori economici în sensul art. 16 alin. (1) din Legea nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare, și că aceștia au introdus pe piață unități de ambalaje SGR în anul fiscal încheiat anterior desfășurării procedurii de selecție, însoțită de lista membrilor;* *d) declarație pe propria răspundere autentificată la notar a fiecărei structuri asociative a producătorilor, acționari ai societății, din care să rezulte că toți membrii acesteia au achitat la zi toate contribuțiile datorate Fondului pentru mediu, însoțită de lista membrilor și datele acestora de identificare, inclusiv codul de identificare fiscală;* ” | Poate fi depus un singur document autentificat notarial pentru fiecare structură asociativă acționară a solicitantului în parte, document care să includă toate declarațiile date conform art. 7 (1) (c) și (d) din Procedura de selecție a administratorului SGR? | Declarațiile pot fi prezentate atat separat, cât și prin intermediul unui singur document autentificat notarial, care să includă toate declarațiile necesare conform art. 7 (1) (c) și (d) din Procedura de selecție a administratorului SGR. |
| Articolul 7 (2): „*Declarația prevăzută la lit. e) detaliază cantitatea totală de ambalaje SGR atât în număr de bucăți, cât și în kilograme, defalcat pe fiecare tip de material și pentru fiecare membru al structurii asociative în parte atât pentru ambalaje SGR, cât și pentru ambalaje care nu intră în sfera de aplicare a SGR. Pentru respectarea Legii concurenței nr. 21/1996, republicată, cu modificările și completările ulterioare, declarația poate fi depusă de un împuternicit al solicitantului, care întocmește declarația pe baza datelor furnizate de fiecare membru al structurilor asociative acționare ale solicitantului și asigură confidențialitatea acestora. Declarația se transmite în format electronic către Administrația Fondului pentru Mediu la adresa sgr@afm.ro. Documentele depuse în format electronic trebuie să poarte semnătură electronică calificată.*” Articolul 9 (1): „*Documentația de selecție se depune de către participant la sediul autorității publice centrale pentru protecția mediului atât în format letric, cât și prin poștă electronică la adresa registratura@mmediu.ro. Documentele depuse în format electronic trebuie să poarte semnătură electronică calificată*.” | 1. Cerința semnăturii electronice calificate vizează cererea de selecție, la care vor fi anexate toate documentele prevăzute de HG SGR și de Procedura de selecție a administratorului SGR?
2. În măsura în care nu va putea fi obținută semnătură electronică calificată pe numele solicitantului în timp util, poate fi depusă cererea purtând semnătura electronică calificată aparținând uneia dintre persoanele împuternicite să reprezinte solicitantul în procesul de depunere a documentației?
 | 1. Cerința semnăturii electronice calificate vizeaza toate documentele depuse în original sub semnătura reprezentantului legal al solicitantului, inclusiv cererea de selecție.
2. Semnătura electronică calificată trebuie să aparțină persoanei fizice care are dreptul să reprezinte solicitantul și care semnează documentele în numele acestuia.
 |
| Articolul 9 (1) din Procedura de selecție a administratorului SGR: „*Documentația de selecție se depune de către participant la sediul autorității publice centrale pentru protecția mediului atât în format letric, cât și prin poștă electronică la adresa registratura@mmediu.ro. Documentele depuse în format electronic trebuie să poarte semnătură electronică calificată*.” | 1. Vă rugăm să confirmați că cererea de desemnare ca administrator al SGR și documentația aferentă acesteia vor putea fi depuse la Registratura Ministerului Mediului, Apelor și Pădurilor în ziua de vineri, 4 martie 2022 (i.e., termenul-limită prevăzut la Articolul 18 (5) din HG SGR), până la ora 14:30.
2. Pentru asigurarea unui nivel adecvat de securitate în contextul depunerii prin poșta electronică, se propune parolarea cererii de desemnare ca administrator al SGR și a documentației aferente acesteia ce vor fi depuse prin poștă electronică și transmiterea parolei pe un canal diferit de cel prin care sunt transmise documentele parolate – *de ex*., prin SMS. În acest context se solicită comunicarea unui număr de telefon la care poate fi transmis **SMS-ul conținând parola** care va proteja cererea de desemnare ca administrator al SGR și documentația aferentă acesteia.
 | 1. Potrivit informațiilor disponibile public pe pagina de internet a Ministerului Mediului, Apelor și Pădurilor, vă confirmăm că vineri, 4 martie 2022, programul de funcţionare al Ministerului Mediului, Apelor și Pădurilor este 8:30 – 14:30.
2. Asigurarea nivelului adecvat de securitate pentru transmiterea datelor cu caracter personal prin intermediul poștei electronice este responsabilitatea fiecărui solicitant în parte. În măsura în care considerați adecvată modalitatea de asigurare a securității datelor transmise indicată prin solicitarea de clarificări, parola poate fi transmisă în plic închis, sigilat, la Registratura Ministerului Mediului, Apelor și Pădurilor.
 |